b'\n_START_ARTICLE_\nPakovo Selo\n_START_SECTION_\nPovijest\n_START_PARAGRAPH_\n20. rujna 1991. zbila se bitka kod Pakova Sela i Sedrami\xc4\x87a. Ova su sela bila na drni\xc5\xa1kom boji\xc5\xa1tu. U jednoj od od sredi\xc5\xa1njih borbenih akcija, slabo naoru\xc5\xbeane hrvatske obrambene snage zaustavile su naprjedovanje 9. kninskog korpusa JNA prema \xc5\xa0ibeniku i Une\xc5\xa1i\xc4\x87u. Bitku su iznijeli 4. bojna 113. brigade i 4. bojna 4. gardijske brigade te pripadnici hrvatske policije u Pakovu Selu i Sedrami\xc4\x87u. Pobjeda hrvatskih snaga omogu\xc4\x87ila je braniteljima bolje u\xc4\x8dvrstiti obrambene polo\xc5\xbeaje na ovom dijelu boji\xc5\xa1nice. Zbog toga je neprijateljska JNA, velikosrpski dragovoljci i pobunjenici nisu mogli probiti ovaj dio boji\xc5\xa1nice ni pribli\xc5\xbeiti se \xc5\xa0ibeniku. Ova je pobjeda mnogo pomogla braniteljima grada \xc5\xa0ibenika \xc4\x8dime je izvojevana pobjeda u bitci za \xc5\xa0ibenik rujna 1991. godine.'